gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl pt de gl gl gl de en sv fr de de gl gl gl gl gl gl gl gl pt gl pt en ca gl gl pt
Vieiros: Galiza Hoxe - Francisco Vázquez rexeita suprimir os símbolos franquistas na Coruña
Luns, segunda feira, 26 de setembro de 2022
ATRIBÚEOS A UNHA "RECUPERACIÓN HISTÓRICA ORDENADA"
O grupo socialista do concello da Coruña, co alcalde Francisco Vázquez á cabeza, rexeitou co apoio do PP unha moción do BNG na que se solicitaba a supresión de símbolos e nomes franquistas presentes nunha das cidades galegas que conserva aínda pegadas da época da dictadura.
Na Coruña rúas, xardíns, prazas, ... seguen a rendir homenaxe aos vencedores do 39, os responsables dunha dictadura que durou case corenta anos. Durante esa etapa as principais rúas e prazas de vilas e cidades colleron o nome do "Xeneralísimo" ou daqueles que lle axudaran a chegar ao poder. Hoxe, unha boa parte dos gobernos municipais decidiron retirar os símbolos da dictadura dos seus espazos públicos.
Sen embargo, A Coruña segue resíntindose a desfacerse deles debido á oposición de Francisco Vázquez que os considera unha proba da "recuperación ordeada da historia". En casos coma este o alcalde herculino non admite nin o debate. Atribúe a moción a unha proposta "terxiversadora" do BNG . Díxoo en Madrid, durante a súa visita á ministra de Medio Ambiente en Madrid, e recalcou visiblemente indignado ante a pregunta dun xornalista que a cidade debería poñerse como exemplo da recuperación histórica tolerante, sen xerar crispación nin confrontación.
Mentres tanto, os coruñeses seguirán entrando á súa cidade pola Avenida do Xeneralísimo. E cando se atopen enfermos acudirán a curarse ao hospital Juan Canalejo, que leva o nome dun dos máis coñecidos militantes da Falange Española.
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto